Ջովանի Լեոնե

**Ջովանի Լեոնե** (, , ), իտալացի քաղաքական գործիչ, իրավաբան և պրոֆեսոր։ Քրիստոնա-դեմոկրատական կուսակցության հիմանդիր անդամ։ 1971-1978 թվականներին զբաղեցրել է Իտալիայի նախագահի պաշտոնը։ 1963 թվականի հունիս-դեկտեմբեր և 1968 թվականի հունիս-դետկեմբեր ամիսներին զբաղեցրել է Իտալիայի վարչապետի պաշտոնը։ 1955-1963 թվականներին զբաղեցրել է Իտալիայի պատգամավորների պալատի նախագահի պաշտոնը։

Լեոնեն եղել է իտալացի առաջին նախագահը, ով պաշտոնանկ է արվել սկանդալի պատճառով։ 1978 թվականին նա մեղադրվել է կաշառակերության մեջ․ հետագայում մեղադրանքները անհիմն են ճանաչվել, որից հետո նա վերահաստատվել է իր քաղաքական դիրքում։

## Վաղ տարիներ
Լեոնեն ծնվել է 1908 թվականին Նեապոլում՝ Մաուրո և Մարիա Լեոնեների ընտանիքում։ Հայրը նշանավոր փաստաբան է եղել և իր մասնակցությունն է ունեցել Իտալիայի ժողովրդական կուսակցության կազմավորման գործում։ Լեոնեն մեծացել է Պոմիլիանո դ’Արկոյում, որտեղ ավագ դպրոց է հաճախել և ավարտել ուսումը 1924 թվականին։

1929 թվականին ավարտել է Նեապոլի համալսարանը։ Հաջորդ տարում ստացել է հասարակական և քաղաքական գիտությունների աստիճան։ Համալսարանում սովորելու ժամանակ դարձել է Կաթոլիկ շարժման մասնակից։ Համալսարանը ավարտելուց հետո աշխատանքի է անցել Էնրիկո դե Նիկոլայի ընկերությունում։ Համատեղության կարգով Կամերինոյի համալսարանում եղել է քրեական դատավարության պրոֆեսոր։

1930-ական թվականներին դարձել է Հարավային Իտալիայի ամենանշանավոր փաստաբաններից մեկը։ Այդ ժամանակ ընտրվել է նաև Քրեական Օրենքի Միջազգային Ասոցիացիայի իտալական բաժնի նախագահ։ 

Երկրորդ համաշխարհային պատերազմի ժամանակ ստանձնել է Նեապոլի ռազմական դատարանի դատավորի պաշտոնը։

## Քաղաքական կարիերա

1945 թվականին Լեոնեն ընտրվել է Քրիստոնա-դեմոկրատական կուսակցության Նեապոլի նահանգային քարտուղար, այդ կերպ դառնալով կուսակցության գլխավոր դեմքերից մեկը։

1948 թվականի ապրիլին ստացած 60,000 ձայնով ընտրվել է Իտալիայի պատգամավորների պալատի անդամ։ Չնայած այս ամենին Լեոնեն միաժամանակ շարունակել է իր փաստաբանի աշխատանքը ինչպես նաև դասախոսել է համալսարանում։

### Իտալիայի պատգամավորների պալատի նախագահի պաշտոնում

Իր քաղաքական դիրքի, Քրիստոնա-դեմոկրատական կուսակցության բոլոր ներքին խմբակցությունների և Հիմնադիր ժողովի աշխատանքների ընթացքում մյուս քաղաքական ուժերի կողմից ձեռք բերված հարգանքի շնորհիվ 1950 թվականին Լեոնեն ստանձնել է Պատգամավորների պալատի փոխնախագահի պաշտոնը և ապա՝ 1955 թվականի մայիսին նախագահի պաշտոնը։ Այդ պաշտոնում նա մնացել է մինչև 1963 թվականի հունիսը։

## Իտալիայի վարչապետի պաշտոնում
1963 թվականի խորհրդարանական ընտրությունների ժամանակ Քրիստոնա-դեմոկրատական կուսակցությունը ստացել է ձայների 38%-ը, մինչդեռ Իտալիայի Կոմունիստական կուսակցությանը հաջողվել էր ստանալ ձայների 25%-ը։ Հատկանշական է, որ Իտալիայի լիբերալ կուսակցությունը ձայների 7%-ը ստացել է Քրիստոնա-դեմոկրատական կուսակցության նախկին անդամներից, ովքեր դեմ են արտահայտվել Ամինտորե Ֆանֆանիի վարած քաղաքականությանը։ Ընտրական աջակցության նվազումով, 1963 թվականի հունիսի 22-ին Քրիստոնա-դեմոկրատական կուսակցության անդամների մեծամասնությունը որոշում է կայացնում Ֆանֆանիին փոխարինել Լեոնեի գլխավորած ժամանակավոր կառավարությունով։

Որպես վարչապետ Լեոնեն առերեսվել է Իտալիայի հանրապետության ամենաողբերգալի իրադարձություններից մեկի՝ Վաիոնտ Դամի աղետի հետ։ 1963 թվականի հոկտեմբերի 9-ին Մոնտե Տոկում տեղի ունեցած սողանքի հետևանքով տեղի ջրամբարներից մեկում մեգացունամի է առաջացել ինչը հանգեցրել է մի շարք քաղաքների և գյուղերի ավերմանը և 1917 մարդու մահվան։ 

Լեոնեն մեղադրել է Իտալիայի Կոմունիստական կուսակցությանը տեղի ունեցած աղետից քաղաքական շահույթ ստանալու համար։ 

1963 թվականի դեկտեմբերին 5 ամիս պաշտոնավարելուց հետո Լեոնեն հրաժարական է տվել։ Նրա փոխարեն վարչապետի պաշտոնում նշանակվել է Ալդո Մորոն, վերջինս պաշտոնավարել է ավելի քան 4 տարի։

## Իտալիայի նախագահի պաշտոնում

1971 թվականին Ամինտորե Ֆանֆանին որպես Քրիստոնա-դեմոկրատական առաջադրվել է Իտալիայի Հանրապետության նախագահի պաշտոնի համար։ Սակայն բազում անհաջող փորձերից հետո Ֆանֆանին լքել է պայքարը։ 22-րդ ընտրափուլում Լեոնեն Քրիստոնա-դեմոկրատական կուսակցության կողմից ընտրվել է որպես նախագահի թեկնածու։ 23-րդ ընտրափուլում 996 քվեարկողներից ստացել է 518 ձայն և հաղթանակ տարել։ 1971 թվականի նախագահական ընտրություններ համարվում է Իտալիայի հանրապետության պատմության տևողությամբ ամենաերկար նախագահական ընտրությունները։

Իր նախագահության տարիներին Լեոնեն առերեսվել է բավականին բարդ քաղաքական և սոցիալական իրավիճակների։ Պաշտոնավարման առաջին ամիսներին պատրաստվում էր հաստատել պալատների վաղաժամ լուծարումը։ Այս որոշումը Լեոնեն կայացրել է արժանանլով քաղաքական մյուս կուսակցությունների մեծ մասի հավանությանը։ Այս որոշման համար Լեոնեն ընդդիմության կողմից քննադատության է արժանացել։ 152 կողմ և 158 դեմ ձայների հարաբերակցությամբ կառավարությունը չի արժանացել Սենատի վստահությանը և որպես հետևանք 9 օր հետո հրաժարական է ներկայացրել։

## Մահ

2001 թվականի սեպտեմբերի 25-ին՝ իր 93-րդ տարեդարձից շաբաթներ առաջ, համաձայն Իտալիայի վարչապետի հրամանագրի Լեոնեն ճանաչվել է Իտալիայի Հանրապետության պատվավոր նախագահ։ Լեոնեն մահացել է 2001 թվականի նոյեմբերի 9-ին՝ Հռոմում։

## Ընտրությունների պատմություն

### Նախագահական ընտրություններ

## Ծանոթագրություններ

## Արտաքին հղումներ

Կատեգորիա:1928 ծնունդներ
Կատեգորիա:20-րդ դարի իտալացի քաղաքական գործիչներ
Կատեգորիա:20-րդ դարի իտալացիներ
Կատեգորիա:20-րդ դարի քաղաքական գործիչներ
Կատեգորիա:21-րդ դարի իտալացի քաղաքական գործիչներ
Կատեգորիա:21-րդ դարի իտալացիներ
Կատեգորիա:Ակադեմիկոսներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Երկրորդ համաշխարհային պատերազմի զինվորականներ
Կատեգորիա:Իտալացի իրավաբաններ
Կատեգորիա:Իտալացի իրավագետներ
Կատեգորիա:Իտալացիներ
Կատեգորիա:Իտալիայի Հանրապետության սենատորներ
Կատեգորիա:Իտալիայի ղեկավարներ
Կատեգորիա:Իտալիայի նախագահներ
Կատեգորիա:Իտալիայի նախարարներ
Կատեգորիա:Իտալիայի սենատորներ
Կատեգորիա:Իտալիայի վարչապետներ
Կատեգորիա:Իտալիայի ցմահ սենատորներ
Կատեգորիա:Իտալիայի քաղաքական գործիչներ
Կատեգորիա:Իտալիայում ծնվածներ
Կատեգորիա:Իրավագետներ
Կատեգորիա:Քաղաքական գործիչներ